แอปเปิล (บริษัท)
บริษัท Apple Computer Inc. ได้เกิดขึ้นจากการร่วมกันก่อตั้งของ สตีฟ จ็อบส์ และ สตีฟ วอซเนียก ทำการปฏิวัติธุรกิจคอมพิวเตอร์ตั้งโต๊ะในยุค 70 โดยการนำเครื่องคอมพิวเตอร์เครื่องแรกที่ประดิษฐ์จากโรงรถออกมาขาย ในชื่อ Apple I ที่ราคาจำหน่าย 666.66 เหรียญ ในจำนวนและระยะเวลาจำกัด ภายในปีถัดมาก็ได้ผลิตเครื่องคอมพิวเตอร์ที่ทำยอดจำหน่ายสูงสุดให้กับบริษัท ณ ขณะนั้นคือ แอปเปิล II ซึ่งเป็นการเปิดศักราชใหม่แห่งวงการไมโครคอมพิวเตอร์ และเป็นการสร้างมาตรฐานให้กับไมโครคอมพิวเตอร์ที่เกิดมาตามหลังทั้งหมด (อย่างไรก็ดี ในช่วงเวลาดังกล่าว ทางบริษัทจะมุ่งเน้นการขายระบบปฏิบัติการมากกว่าที่จะขายผลิตภัณฑ์ไมโครคอมพิวเตอร์ เนื่องจากประสิทธิภาพของผลิตภัณฑ์จากบริษัท Intel และ IBM ทำงานได้ดีกว่า)
แอปเปิลทีวี
รุ่นที่สองแอปเปิลทีวีถูกเปิดตัวในวันที่ 1 กันยายน 2553 อุปกรณ์ได้ถูกติดตั้งในกล่องขนาดเล็กสีดำ ขนาดประมาณ ¼ ของรุ่นก่อนหน้า แอปเปิลทีวีรุ่นใหม่ไม่มีฮาร์ดดิสค์ภายใน แต่มีหน่วยความจำแบบแฟลชขนาด 8 GB ซึ่งมีเนื้อที่เพียงต่อการทำบัฟเฟอร์เท่านั้น สื่อทั้งหมดจะสตรีมแทนที่จะเป็นการซิงค์ และแอปเปิลทีวีรุ่นใหม่สามารถเช่าสตรีมเนื้อหาจาก iTunes และวิดีโอจากคอมพิวเตอร์หรืออุปกรณ์ iOS ผ่าน แอร์เพลย์ (AirPlay) โดยเนื้อหาทั้งหมดจะถูกดึงมาจากแหล่งข้อมูลออนไลน์หรือเชื่อมต่อจากแหล่งให้บริการท้องถิ่น